Vervatoxa HDPyî Ebru Gunay Merkezê Pêroyî yê partîya xo de kombîyayîşê çapemenîye kerd û rojdem ercna.
Qiseykerdişê Gunaye ra beşêk wina yo:
''Partîya ma do kongreya xo ya 5. bikera. Xebatê ma yê peyênî yê kongre bi coşî dewam kenê. Ma do kongre de vajê 'Çareserî ma yê, vateyêkê ma est o.' Sebrê şaran hînî nêmando. Xizanî, kurdî, elewîyî, cinîyî û ciwanî hînî nê sîstemê zorbazî yê îqtîdarî rê sebr nêkenê. Ma xo bi armancê awankerdişê demokrasî têkoşînê xo berz bikerê. HDP hêzê çareserîye yê nê prosesê krîtîkî yo.
Seba Kongreya Pîle ya 5. Colemêrgî ra heda Edîrne merdimî kewenê rayîr û herikîyenê Anqara. Kongreya ma ya bi şîarê 'Çareserî ma yê, vateyê ma est o' 3ê temmuze de do newe ra hêvî pîl bikera. Ma venga her kedî danê ke tewrê kongreya ma bibo. Ma do kongreya xo de cewabêkê pîlî bidê faşîzmî û îqtîdarî.
Kuçe, kede, xoza, kultur, reng, serkewtiş, xoverdayîş û azadîye ê ma yê; cuye yê ma ya. HDP hêvî yo, îqtîdar do şoro. Ma 3ê temmuze de Anqara de bêrê pêser.''
